
Д О К Л А Д

от контролна проверка по прилагане на екологичното законодателство


Обект: Винарна в с. Кошава, общ. Видин с оператор „Бонония Естейт” ЕООД, гр. София.
Дата на извършване на проверката: 31.07.2020 г.
Място на извършване на проверката: землище на с. Кошава, общ. Видин
Проверени компоненти и фактори на околната среда:
· По приложение на Закона за опазване на околната среда.
· Води
· Почви
Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за опазване на околната среда (ЗООС).
· Закон за водите (ЗВ).
· Закон за почвите (ЗП).

Извършени дейности:
На 31.07.2020 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2020 г. и Заповед № РД-136/29.07.2020 г. на директора на РИОСВ – Монтана се извърши комплексна проверка на място на обект: Винарна в с. Кошава, общ. Видин с оператор „Бонония Естейт” ЕООД, гр. София и беше съставен Констативен протокол № КПКД-15/31.07.2020 г.

Проверени са:
· Сгради и съоръжения на площадката.
· Документи и данни, свързани със законовите и подзаконови нормативни актове по околна среда.

Констативна част:
За ИП „Изграждане на винарна за производство и отлежаване на бутикови вина“ в имоти, разположени в землището на с. Кошава, общ. Видин е проведена процедура по преценяване на необходимостта от извършване на ОВОС, приключила с Решение № МО 41-ПР/2014 г. на директора на РИОСВ – Монтана, с възложител „Видинска винарска компания“ ООД. Решението не е обжалвано в законоустановения срок и е влязло в сила. На следващ етап възложителят информира РИОСВ – Монтана за изместване на застроителното петно в съседен имот в землището на с. Кошава, като параметрите на ИП не се променят, запазва се технологията на производство на вина, вида и капацитета на съоръженията, възложителя и съпътстващите дейности, заложени в Решение № МО 41-ПР/2014 г. Предвид горното РИОСВ – Монтана се произнася, че предвиденото изменение, касаещо изместване на застроителното петно в съседен имот, няма да доведе до значително отрицателно въздействие върху околната среда и не е необходимо провеждане на нова процедура по преценяване на необходимостта от извършване на ОВОС. С писмо инспекцията е информирана за промяна на възложителя на ИП - „Тера Бонония“ ООД, която в последствие се преименува на „Бонония Естейт” ООД.	
За експлоатацията на винарска изба в с. Кошава в БДДР – Плевен е подадено заявление за издаване на разрешително за ползване на воден обект – р. Дунав за заустване на отпадъчни води за проектиране на канализационна система на винарската изба.  По подаденото заявление РИОСВ – Монтана се произнесла със становище до директора на БДДР – Плевен.
При огледа на място се установи, че на площадката са изградени винарна, локална ПСОВ със събирателен резервоар за пречистени отпадъчни и дъждовни води и складова сграда. Във винарската изба са монтирани съдове за съхранение на продукцията и предстои монтиране на линията за бутилиране на вино. В етап на строителство са приемна зала за грозде, изложбена сграда с конферентна зала, хотелска част с ресторант, помещение за отлежаване на вина в бутилки и бъчви, спа център. 
Имотът е УПИ, строителните дейности се извършват в границите на площадката.  Същият е ограден с трайна ограда.									
						
Заключение:
	Оператора изпълнява задължения си, които има в съответствие с екологичното законодателство съгласно разпоредбите на ЗООС и по компонент „Почви” и „Води“.

От извършената проверката няма дадени предписания.

Приоритети за последваща контролна дейност:
· Спазване изискванията на ЗООС и подзаконовите нормативни актове към него.
· Законосъобразно управление на водите.

